Ο **Νίκος Κουσκουνάς** (Άργος, 23 Δεκεμβρίου 1988) είναι Έλληνας ποδοσφαιριστής, ο οποίος αγωνίζεται ως επιθετικός από το 2022 για τον Α.Ο. Τρίκαλα.

Σταδιοδρομία σε συλλόγους
-------------------------

Ο Κουσκουνάς ξεκίνησε τη σταδιοδρομία του στον Ολυμπιακό Λουτρακίου. Την 1η Ιανουαρίου 2007, μετακινήθηκε στον Αστέρα Τρίπολης. Στο τέλος της σεζόν πανηγύρισε την άνοδο στη Σούπερλιγκ. Αφού δεν κατάφερε να γίνει ο βασικός επιθετικός του συλλόγου, έφυγε από αυτόν και υπέγραψε στο Φωστήρα. Κατά τη διάρκεια των επόμενων εφτά σεζόν, αγωνίστηκε σε 7 διαφορετικές ομάδες. 

### Τρίκαλα

Στις 26 Αυγούστου 2015 τα Τρίκαλα ανακοίνωσαν τη μεταγραφή του Κουσκουνά με συμβόλαιο ενός έτους. Τελείωσε τη σεζόν με 29 συμμετοχές και 18 γκολ, κερδίζοντας το χρυσό παπούτσι της Φούτμπολ Λιγκ 2015-16. Στο τέλος της σεζόν ανανέωσε το συμβόλαιο του για ένα ακόμη έτος. Ξεκίνησε τη σεζόν 2016-17 με μόλις 1 γκολ σε 5 παιχνίδια. Σύντομα όμως, αφού βρήκε ρυθμό, σκόραρε 5 γκολ στους επόμενους 9 αγώνες. Στις 8 Μαρτίου 2017, σημείωσε το πρώτο χατ τρικ της καριέρας του σε μια νίκη με 3-1 επί του Κισσαμικού. Τέσσερις μέρες αργότερα σημείωσε ακόμα ένα χατ τρικ σε μια νίκη με 5-0 επί του Αχαρναϊκού. Στις 9 Απριλίου 2017, σημείωσε, αυτό που αποδείχθηκε, το μοναδικό γκολ σε μια νίκη εναντίον της Σπάρτης.  Στις 7 Μαΐου 2017, σημείωσε ένα γκολ εναντίον του Αιγινιακού, θέτοντας ένα νέο ρεκόρ για το σύλλογο, με 13 συνεχόμενες νίκες.  Στις 28 Μαΐου 2017, σημείωσε άλλο ένα γκολ στην εντός έδρας νίκη με 6-1 επί των Χανίων. Τελείωσε τη σεζόν με 20 γκολ, κερδίζοντας το χρυσό παπούτσι για δεύτερη σεζόν. Μαζί με τον συμπαίχτη του Νίκο Γιαννιτσάνη, ήταν ένα από τα πιο αποτελεσματικά δίδυμα στην ιστορία της Φούτμπολ Λιγκ, με συνολικό αριθμό 35 γκολ και 9 ασίστ. 

### ΟΦΗ

Στις 28 Ιουνίου 2017, ο δύο φορές κορυφαίος σκόρερ της Φούτμπολ Λιγκ υπέγραψε στον ΟΦΗ. Στις 25 Νοεμβρίου 2017, σημείωσε το πρώτο του γκολ για την ομάδα σε μία νίκη με 2-1 επί της Καλλιθέας.  Στις 4 Δεκεμβρίου 2017, σκόραρε στο Κρητικό ντέρμπι, στη νίκη με 4-2 εναντίον του Εργοτέλη. Στις 31 Δεκεμβρίου 2017, διέκοψε το συμβόλαιο του, λόγω των οικονομικών προβλημάτων του συλλόγου.

### Δόξα Δράμας

Στις 4 Ιανουαρίου 2018, η Δόξα Δράμας ανακοίνωσε την απόκτηση του Κουσκουνά. Στις 21 Ιανουαρίου 2018, σημείωσε το πρώτο του γκολ για την ομάδα σε μια απογοητευτική ισοπαλία 2-2 με τον Απόλλωνα Λάρισας. Στις 3 Φεβρουαρίου 2018, σκόραρε στην εκτός έδρας νίκη με 2-0 επί της Βέροιας. Στις 18 Φεβρουαρίου 2018, ήταν ο Πολυτιμότερος Παίχτης στην νίκη με 3-1 επί του Πανσερραϊκόύ, σημειώνοντας ένα γκολ και δίνοντας μία ασίστ.  Μία εβδομάδα αργότερα σημείωσε το μοναδικό γκολ σε μια δύσκολη νίκη με 1-0 εναντίον της Αναγέννησης Καρδίτσας.  Στις 4 Μαρτίου 2018, σκόραρε στην απροσδόκητη ισοπαλία 3-3 με τον Αιγινιάκο. Στις 11 Μαρτίου 2018, άνοιξε το σκορ στην εντός έδρας νίκη με 2-0 επί της Καλλιθέας. Στις 15 Απριλίου 2018, σκόραρε στην ισοπαλία 1-1 με τον ΟΦΗ, αλλά δεν πανηγύρισε λόγω του σεβασμού προς την παλιά του ομάδα. Στις 25 Απριλίου 2018, σκόραρε στην νίκη με 3-1 επί του Απόλλωνα Πόντου. Τέσσερις μέρες αργότερα, σκόραρε στη νίκη με 3-1 επί του Απόλλωνα Λάρισας. Στις 20 Μαΐου 2018, πέτυχε πέντε γκολ σε μία εμφατική νίκη με 7-0 εναντίον της Σπάρτης.

Στις 19 Ιουλίου 2018, υπέγραψε προέκταση του συμβολαίου του για ένα έτος.  Στις 4 Νοεμβρίου 2018, σημείωσε το πρώτο του γκολ για την σεζόν 2018-19, σφραγίζοντας την εντός έδρας νίκη με 2-1 εναντίον του Βόλου. Στις 17 Νοεμβρίου 2018, άνοιξε το σκορ στην ήττα με 3-2 εναντίον του Ηρόδοτου.  Στις 25 Νοεμβρίου 2018, σκόραρε στην νίκη με 3-1 επί του Αιγινιάκου. Στις 2 Δεκεμβρίου 2018, σκόραρε στην ισοπαλία 1-1 με την Παναχαϊκή. Στις 15 Δεκεμβρίου 2018, σκόραρε στη σημαντική νίκη με 2-0 επί του Ηρακλή.

### ΑΟ Χανιά-Κισσαμικός

Στις 10 Ιανουαρίου 2019, υπέγραψε συμβόλαιο με το σύλλογο της Φούτμπολ Λιγκ, ΑΟ Χανιά-Κισσαμικό, με ελεύθερη μεταγραφή.

### Παναχαϊκή

Στις 22 Αυγούστου 2020, υπέγραψε συμβόλαιο με την Παναχαϊκή.

Στατιστικά σταδιοδρομίας (από το 2015)
--------------------------------------

*Μέχρι τις 25 Δεκεμβρίου 2018*.

| Ομάδα | Σεζόν | Πρωτάθλημα | Κύπελλο | Σύνολο |
| --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ |
| Τρίκαλα | 2015–16 | 29 | 18 | 2 | 0 | 31 | 18 |
| 2016–17 | 31 | 20 | 5 | 2 | 36 | 22 |
| Σύνολο | 60 | 38 | 7 | 2 | 67 | 40 |
| ΟΦΗ | 2017–18 | 7 | 3 | 1 | 0 | 8 | 3 |
| Σύνολο | 7 | 3 | 1 | 0 | 8 | 3 |
| Δόξα Δράμας | 2017–18 | 20 | 15 | 0 | 0 | 20 | 15 |
| 2018–19 | 9 | 5 | 1 | 0 | 10 | 5 |
| Σύνολο | 29 | 20 | 0 | 0 | 30 | 20 |
| Σύνολικά | 96 | 61 | 8 | 2 | 105 | 63 |

Παραπομπές
----------

1. ↑  (πολλαπλές γλώσσες) *FBref.com*. 63d8225e.
2. ↑  «Κουσκουγκόλ και νίκη για τα Τρίκαλα!».. Ανακτήθηκε στις 2017-03-08.
3. ↑  «Δεύτερο σερί χατ-τρικ του Κουσκουνά και πάρτι τα Τρίκαλα!».. Ανακτήθηκε στις 2017-03-12.
4. ↑  «Νίκες για Απόλλωνα και Τρίκαλα!».. Ανακτήθηκε στις 2017-04-09.
5. ↑  «Ρεκόρ νικών για τα Τρίκαλα!».. Ανακτήθηκε στις 2017-05-07.
6. ↑  «Γκολ και θέαμα τα Τρίκαλα!».. Ανακτήθηκε στις 2017-05-28.
7. ↑  «Στον ΟΦΗ ο Κουσκουνάς!».. Ανακτήθηκε στις 2017-06-28.
8. ↑  «Τα έκανε όλα ο ΟΦΗ!».. Ανακτήθηκε στις 2017-11-25.
9. ↑  «Ποια Premier League; Εργοτέλης - ΟΦΗ 2-4!». www.sport24.gr. 4 Δεκεμβρίου 2017.
10. ↑  «Ελεύθερος από τον ΟΦΗ ο Κουσκουνάς, απέσυρε την προσφυγή». www.sport24.gr. 31 Δεκεμβρίου 2017.
11. ↑  «Στη Δόξα Δράμας υπέγραψε ο Κουσκουνάς». www.sport24.gr. 4 Ιανουαρίου 2018.
12. ↑  «Ανατροπή με on fire Μάνο ο ΟΦΗ, "κόλλησαν" Δόξα Δράμας και Τρίκαλα». www.sport24.gr. 21 Ιανουαρίου 2018.
13. ↑  «Βέροια - Δόξα Δράμας 0-2!».. Ανακτήθηκε στις 2018-02-03.
14. ↑  «Έκλεισε στο +8 τον πρώτο γύρο της Football League ο Άρης». www.sport24.gr. 18 Φεβρουαρίου 2018.
15. ↑  «Νίκες για Άρη και ΟΦΗ που οδηγούν την κούρσα». www.sport24.gr. 25 Φεβρουαρίου 2018.
16. ↑  «Γκέλα του Άρη με Τρίκαλα, νίκησε η Παναχαϊκή». www.sport24.gr. 4 Μαρτίου 2018.
17. ↑  «Πάτησε στην κορυφή ο ΟΦΗ, 3-0 τα Τρίκαλα». www.sport24.gr. 11 Μαρτίου 2018.
18. ↑  «Δόξα Δράμας - ΟΦΗ 1-1!».. Ανακτήθηκε στις 2018-04-15.
19. ↑  «Εύκολα ο Άρης, νίκησε η Παναχαϊκή, γκέλα για ΑΟΧ Κισσαμικό». www.sport24.gr. 25 Απριλίου 2018.
20. ↑  «"Σοκ" για Αναγέννηση στις καθυστερήσεις, εύκολο διπλό για Δόξα!».. Ανακτήθηκε στις 2018-04-29.
21. ↑  «Σώθηκε ο Εργοτέλης, όλα ανοιχτά για τρεις...!».. Ανακτήθηκε στις 2018-05-20.
22. ↑  «Ριζογιάννης και Κουσκουνάς έμειναν στη Δόξα».. Ανακτήθηκε στις 2018-07-19.
23. ↑  «Δόξα Δράμας - Βόλος 2-1 (vid)».. Ανακτήθηκε στις 2018-11-04.
24. ↑  ««Τρένο» ο Εργοτέλης, γκέλαρε η Δόξα Δράμας (vids)».. Ανακτήθηκε στις 2018-11-17.
25. ↑  «Ο Πλατανιάς... πάγωσε το Ηράκλειο, μόνος πρώτος ο Απόλλων Λάρισας! (pics)».. Ανακτήθηκε στις 2018-11-26.
26. ↑  «Πικρή ισοπαλία στη Δράμα, με σπασμένα... φρένα ο Απόλλων Λάρισας!».. Ανακτήθηκε στις 2018-12-02.
27. ↑  «Δόξα Δράμας - Ηρακλής 2-0 (vid)».. Ανακτήθηκε στις 2018-12-15.
28. ↑  «Στην ομάδα μας ο Νίκος Κουσκουνάς!». Αρχειοθετήθηκε από το πρωτότυπο στις 2019-01-13.. Ανακτήθηκε στις 2019-01-10.
29. ↑  «Υπέγραψε και ο Νίκος Κουσκουνάς στην Παναχαϊκή». *patragoal.gr*. 22 Αυγούστου 2020.
30. ↑  «Nikos Kouskounas». Soccerway. Ανακτήθηκε στις 26 Σεπτεμβρίου 2012.

Εξωτερικοί σύνδεσμοι
--------------------

* Προφίλ στο Transfermarkt.com